Inemgalen n tmaziɣt ur yelli kra n win yebɣan ad tennerni tutlayt-agi , kra ṭṭffen deg umḍan ameẓẓyan n yireṭṭalen i tesɛa tutlayt , kra bɣan ula ad seffḍḍen isem n tutlayt ,ttwalin deg-s d “ artuy n wawalen ibaraniyen” , d yiwen weḥric n tutlayt i kecmen deg tatut , deg tallit ɣer tayeḍ ur teḍmin ara . Ilaq ad d-nemekti akken yal tutlayt d “ artay n wawalen “ aẓar-is yemxalaf ? Tutlayt n taɛrabt terḍel aṭas n wawalen seg tsurit, taramyant , libru , i li pers “ persan “ i turkiyen , rnu ɣef waya aṭas n wawalen imaynuten id dewwi seg tmura tirubaniyin “ européennes “ ladɣa tafransist akked seg teglizit . Ma yella nerra leḥsab ad teɣli gar 25% ( ayen yellan d leḥsab i ṣṣeḥan ) atug n wawalen yettwareḍlen i teglizit d tesbenyulit , ma nerraas leḥsab ad d-naf ukkuẓ n yigiman n wawalen kkan-d seg taɛrabt , rnu ɣer-s aṭas n yigiman ireṭṭalen , yal akkud s wakkud-is ɣer tefransist , taṭelyanit ,rnu ɣer teglizit ,Tafransist llan-t tikkal anda tettusemma d tutlayt timergant taqburt…Ṭṭaqa deg wawalen ireṭṭalen deg tutlayin-agi acku ttwasmerssen akken i wata ɣef waya yewɛer ad neɛqel akken d awalen ireṭṭalen . Ilaq ad tiliḍ tlemḍeḍ akken ilaq tasnilest i wakken ad taffeḍ aya amedya d effir n wawal n teglizit : flirt ma deffir n tefransist fleurette , ma yella deffir n wawal n tefransist gazelle ad d-naf deffir n taɛrabt ghazala neɣ qalam ma s teɣriqt kalamos ! Ilaq ad d-nzer belli ma yella wawal areṭṭal yettwasemres s ṭṭaqa , ad yeḍru ubeddel ɣef tutlayt id-yewwin awalen ladɣa deg tesnilest .